Μιγκέλ Αλφαρελά

Ο **Αλάν Μιγκέλ Αλφαρελά** {γαλλικά:**Allan Migouel Alfarela**) γεννημένος στις 15 Νοεμβρίου 1997} είναι Γάλλος, πορτογαλικής καταγωγής  επαγγελματίας ποδοσφαιριστής, ο οποίος αγωνίζονταν ως επιθετικός στον  Άρη Θεσσαλονίκης.
## Ποδοσφαιρική καριέρα
Γεννημένος στο Μοντιβιλιέ (Σεν-Μαριτίμ), λίγα χιλιόμετρα από τη Χάβρη, ο Μιγκέλ Αλφαρελά 
Ο Αλφαρελά γεννήθηκε στο Μοντιβιλιέ της Νορμανδίας και ξεκίνησε να παίζει ποδόσφαιρο το 2004 στις ακαδημίες της Χάβρης. Παρέμεινε στο σύλλογο για τα επόμενα 15 περίπου χρόνια όταν και τελικά αποχώρισε καθώς δεν του προτάθηκε κάποιο επαγγελματικό συμβόλαιο. Με τη φανέλα της Χάβρης αγωνίστηκε στις ομάδες Νέων και αναπληρωματικών μέχρι τα 20 του.

Αν και υπήρξε ενδιαφέρον για τον παίκτη από την ελβετική Σιόν, οι Ελβετοί έκαναν πίσω όταν πληροφορήθηκαν το ποσό που ζητούσε η Χάβρη για τα τροφεία του παίκτη καθώς και το ποσοστό για μελλοντική μεταπώληση.

Στη συνέχεια σκέφτονταν σοβαρά να εγκαταλείψει το ποδόσφαιρο και βρήκε δουλειά στον κατασκευαστικό κλάδο με τον πατέρα του.Τελικά δεν εγκατέλειψε το ποδόσφαιρο και υπέγραψε με την ESM Γκονφρεβίλ, που εδρεύει στην Γκονφρεβίλ-λ'Ορσέ, κοντά στο σπίτι του παίκτη και αγωνίστηκε στην πέμπτη κατηγορία της χώρας.(National 3). 
 
Έτσι, όταν  ο γενικός διευθυντής της **FC Annecy** του τηλεφώνησε για να βολιδοσκοπήσει το ενδιαφέρον του για να αγωνιστεί στην ομάδα της Αννεσύ, ο Αλφαρελά απάντησε θετικά. Με την ομάδα της Άνω Σαβοΐας αγωνίστηκε για δυο σεζόν (2019-21) στο Ερασιτεχνικό Πρωτάθλημα Γαλλίας και τη βοήθησε να ανέβει στην ανώτερη κατηγορία, όντας ένας από τους πυλώνες της ομάδας.

Επόμενος σταθμός του υπήρξε η Παρί, με την οποία υπέγραψε το πρώτο του-διετούς διάρκειας- επαγγελματικό συμβόλαιο στις 8 Ιουλίου 2021.

Πραγματοποίησε το επαγγελματικό του ντεμπούτο με την Παρί σε μια νίκη με 4–0 επί της Γκρενόμπλ στις 24 Ιουλίου 2021, σκοράροντας μάλιστα κι ένα γκολ.

Στις 28 Ιουνίου 2022, μεταγράφηκε στην Μπαστιά με την οποία υπέγραψε συμβόλαιο για τις επόμενες δύο σεζόν συν μία οψιόν περαιτέρω ανανέωσης για έναν επιπλέον χρόνο.

Με τη φανέλα της Μπαστιά, ο παίκτης συνέβαλε αποφασιστικά στην κατάκτηση της 4ης θέσης τη σεζόν 2022/23, προτού πραγματοποιήσει μία εξαιρετική σεζόν με 12 γκολ και δύο ασίστ το 2023/24.

## Πολωνία
Τα 15 γκολ σε 69 αγώνες πρωταθλήματος με την ομάδα της Κορσικής αποτέλεσαν το καλύτερο διαβατήριο για τον νεαρό Αλφαρελά, ο οποίος στις 24 Ιουλίου 2024 υπέγραψε τριετές συμβόλαιο με την πολωνική Λέγκια Βαρσοβίας, την πιο επιτυχημένη ομάδα στην ιστορία του πολωνικού ποδοσφαίρου.

Έκανε το ντεμπούτο του στις 4 Αυγούστου 2024 σε μια εντός έδρας ήττα με 1-2 εναντίον της Πιαστ Γκλιβίτσε, μπαίνοντας ως αλλαγή αντί του Μπάρτος Καπούστκα στο 55ο λεπτό.

Το πρώτο του γκολ με τη Λέγκια ήρθε σε μια ηχηρή νίκη με 5-2 στη Βαρσοβία εναντίον της Μότορ Λούμπλιν, την 1η Σεπτεμβρίου 2024.

Παρά το καλό του ξεκίνημα στο πρωτάθλημα, ο Αλφαρελά δεν χρησιμοποιήθηκε ξανά από τον προπονητή Γκονσάλο Φέιο μετά τη χειμερινή διακοπή του πρωταθλήματος.

Συνολικά ξεκίνησε σε 5 ματς ως βασικός και σε 17 ως αλλαγή, προσφέροντας ένα γκολ και δύο ασίστ στο πρώτο μισό της σεζόν.Επίσης κατέγραψε 2 συμμετοχές ως βασικός και πέντε ως αλλαγή στο ΟΥΕΦΑ Κόνφερενς Λιγκ, όπου η ομάδα του τερμάτισε στην 7η θέση στη φάση των ομίλων και προκρίθηκε στους “16”.
## Ελλάδα
Στις 22 Ιανουαρίου 2025, παραχωρήθηκε ως δανεικός από την Athens Καλλιθέα για το υπόλοιπο της σεζόν 2024–25.

Μετά από μερικούς αγώνες εγκλιματισμού, σκόραρε το πρώτο του γκολ εναντίον του Πανσερραϊκού πριν επαναλάβει το κατόρθωμα την επόμενη εβδομάδα εναντίον του ΠΑΟΚ.
 
Συνολικά με τη φανέλα της Καλλιθέας αγωνίστηκε σε 17 ματς (10 για το πρωτάθλημα και 7 για τα πλει ουτ και σημείωσε 9 τέρματα. Με τον υποβιβασμό της Καλλιθέας στην Β’ Εθνική, ο Αλφαρελά επέστρεψε στην Λέγκια.

Στις 12 Σεπτεμβρίου 2025 αποδέχθηκε την πρόταση που δέχθηκε από την Ελλάδα και υπέγραψε τριετές συμβόλαιο συνεργασίας με την ομάδα του Άρη Θεσσαλονίκης.

Στις 14 Σεπτεμβρίου, κατά τη διάρκεια της πρώτης προπόνησής του με τον Άρη, τραυματίστηκε και αποχώρησε υποβασταζόμενος.

## Διακρίσεις
Λέγκια Βαρσοβίας
* Κύπελλο Πολωνίας: 2024-25
• Πολωνικό Σούπερ Καπ : 2025 
## Παραπομπές

## Εξωτερικοί σύνδεσμοι
*Προφίλ του Μ.Αλφαρελά στο Transfermarkt.com
* Το who is who του Μιγκέλ Αλφαρελά
*Προφίλ του Μ.Αλφαρελά στο 90minut.pl
*Προφίλ του Μ.Αλφαρελά στο playmakerstats.com

Κατηγορία:Επιθετικοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Λε Αβρ ΑΚ
Κατηγορία:Ποδοσφαιριστές Παρί ΦΚ
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Πολωνία
Κατηγορία:Ξένοι ποδοσφαιριστές στην Ελλάδα